**Referat fra bestyrelsesmødet den 10. marts 2014**

**Til stede, fraværende og referat**

Til sted var Finn, Kim, Preben, Helge, Mette, Birthe og Jan.

Fraværende var Annette og Charlotte.

Jan blev referent

**Godkendelse af referatet**

Referatet fra sidste bestyrelsesmøde blev godkendt.

**Dagsorden**

Der var ikke flere punkter til dagsordenen.

**Fremtidige mødedage og tidspunkter**

Det blev besluttet, at fastholde den nuværende mødedag, altså mandag kl. 19:45. På dette tidspunkt kunne de fleste deltage.

**Nyt fra Birthe**

Birthe oplyste, at fastelavn gav et underskud på omkring 5.500,- kr. Antallet af betalende deltagere var omkring de 70, hvilket pladsmæssigt var rigtig godt. Men rent økonomisk, så manglede indtægten fra de mange, som ikke valgte at deltage i år.

Det blev besluttet, at Kim, Annette og Jan udarbejder et forslag til en ny måde at afholde fastelavn på, som både sikre en rimelig økonomi, men samtidig også sikre et lokalt forankret arrangement.

Birthe oplyste også, at banken havde givet det råd, at foreninger ikke bør have værdipapirer. Denne holdning tilsluttede Mette sig.

Det blev besluttet, at vores formue indtil videre skal forblive med de nuværende værdipapirer.

Der mangler rigtig mange kontingentindbetalinger.

**Forårsbanko**

Opgaverne blev fordelt. En liste - med fordelingen af opgaverne - er vedlagt udsendelsen af dette referat. Mødetiden blev sat til kl. 18:00. Dørene åbnes kl. 18:30 og banko starter kl. 19:15.

**Nyt om hjemmesiden**

Mette oplyste at hjemmesiden fungerer; men der mangler enkelte elementer. Overdragelsen er ikke gennemført endnu, men det sker snart.

**Samarbejdet om skolen**

Jan arbejder videre med opgaven.

Dertil er det oplyst, at der fremover kun vil være skoleklasser fra 0. klasse til 4. klasse. Og rengøringsstandarden er fortsat rigtig ringe.

Det blev derfor besluttet, at Jan kontakter Skolebestyrelsen, med det mål, at vise dem rengøringsstandarden, samt lade dem fremføre argumenterne for det mindre brug af selve Lellinge Skole. Det kunne også være en mulighed, at invitere Lotte S. med til næste bestyrelsesmøde, så der kan tales om rengøringen, vedligeholdelsen; og om tankerne om de færre klassetrin på vores skole.

**Taler ved Skt. Hansbålet**

Jan oplyste, at Henrik Sass Larsen - ministeriet - har modtager invitationen, men har endnu ikke sendt svar.

**Plan for samtaler med politikerne**

Der var ikke udarbejdet - eller vedtaget - en plan for de kommende samtaler med politikerne. Men en videreførelse - opfølgning - af de kendte emner, var der enighed om. Der var enighed om, at tiden efterhånden er ved at klar til en ny omgang møder med Byrådets partier.

**Evt.**

Intet.